ช่วยสรุปบทความ 4 ข้อคิดดีดี พาผู้ประกอบการก้าวข้ามกับดักภาษี
​เรื่องภาษีควรถูกมองให้เป็นตัวช่วย มากกว่าเป็นภาระที่ต้องเลี่ยง ผู้ประกอบการที่เติบโตและมีกิจการที่ขยายตัวเพิ่มได้ ต่างก้าวผ่านความพยายามเลี่ยงภาษีไปเป็นความพยายามจัดการได้อย่างมีประสิทธิภาพแทน และภาษีเป็นเรื่องที่ต้องรู้ในฐานะเจ้าของกิจการมากกว่าเป็นเรื่องของบัญชีหรือที่ปรึกษาเท่านั้น



ข้อคิดที่ 1 ความรู้ภาษี คือ กำไรของผู้ประกอบการ
การรู้และเข้าใจภาษีอย่างถูกต้อง จะช่วยให้ผู้ประกอบการเสียภาษีได้น้อยลงในวิธีที่ถูกต้องตามกฎหมาย หมายถึง หากผู้ประกอบการมีความรู้ก็สามารถช่วยเพิ่มกำไรให้กับกิจการได้อย่างตรงไปตรงมา การศึกษาความรู้เรื่องภาษีจึงเป็นสิ่งที่เจ้าของกิจการควรศึกษาไว้บ้าง ถึงแม้ธุรกิจจะจ้างนักบัญชีเป็นที่ปรึกษาก็ตาม เช่น ธุรกิจมีการประมาณการกำไร พิจารณาจากกำไรในอดีตและแนวโน้มการเติบโตหากกิจการคาดว่ากำไรเฉลี่ยต่อปีจะเกิน 750,000 บาทก็ควรเลือกประกอบธุรกิจในรูปบริษัท เนื่องจากอัตราภาษีอยู่ที่ 15% (กรณี เป็นกิจการ SMEs) ซึ่งจะประหยัดภาษีมากกว่ากรณีบุคคลธรรมดา ทำให้เหลือกำไรสุทธิมากกว่านั่นเอง



ข้อคิดที่ 2 การเข้าใจภาษีจะช่วยให้ผู้ประกอบการคำนวณต้นทุนสินค้าได้อย่างถูกต้อง
​ภาษีเป็นส่วนนึงที่มีผลต่อราคาสินค้าค่อนข้างมาก นอกจากต้นทุนโดยตรงของสินค้ายังมีทั้งภาษีมูลค่าเพิ่ม ภาษีสรรพสามิต ภาษีหัก ณ ที่จ่าย ภาษีเงินได้ ฯลฯ ขณะเดียวกันทางภาครัฐก็มีสิทธิประโยชน์ทางภาษีที่มีมาตรการในการสนับสนุนธุรกิจ SMEs เช่น การหักค่าสึกหรอและค่าเสื่อมราคาเบื้องต้น , การจ้างงานผู้สูงอายุ ที่มีอายุเกิน 60 ปีขึ้นไป ค่าจ้างไม่เกินเดือนละ 15,000 บาท (กิจการจะสามารถหักเป็นรายจ่ายได้ 2 เท่า)ฯ ที่กล่าวมานี้ หากผู้ประกอบการมีความเข้าใจและสามารถคำนวณได้จะทราบกำไรที่แท้จริงของกิจการได้อย่างถูกต้องและสามารถวางแผนกลยุทธ์เพื่อบริหารทรัพยากร การกำหนดราคาสินค้าที่เหมาะสม รวมถึงการแบ่งปันการช่วยเหลือชุมชนและสังคม ผ่านความเข้าใจเรื่องภาษีได้



ข้อคิดที่ 3 ต้นทุนของการหนีหรือหลบเลี่ยงภาษี มักสูงกว่าภาษีที่ลดได้
ผู้ประกอบการหลายท่านอาจได้รับคำแนะนำถึงวิธีการที่สามารถทำให้เสียภาษีน้อยที่สุด จนหลายครั้งกลับมีต้นทุนในการหลบเลี่ยงภาษีหรือลดภาษีแพงว่าภาษีที่ลดได้เสียอีก เช่น ไปซื้อสินทรัพย์อย่างรถยนต์ให้ผู้ประกอบการใช้ส่วนตัวแต่ไม่มีอยู่ในระเบียบบริษัทในส่วนสวัสดิการ (เข้าข่ายรายจ่ายต้องห้าม) มีลักษณะเป็นรายจ่ายส่วนตัวที่ไม่ได้ใช้เพื่อธุรกิจแต่ลงบัญชีเป็นค่าใช้จ่ายบริษัท หรือ หากระบุในสวัสดิการแต่บริษัทมีรถยนต์หลายคันที่ใช้งานในธุรกิจอยู่แล้วทำให้เม็ดเงินที่เสียไปไม่ได้ใช้ประโยชน์อย่างคุ้มค่า ซึ่งหากเป็นกรณีที่เข้าข่ายรายจ่ายต้องห้ามนำมาลงบัญชีเป็นค่าใช้จ่ายบริษัทและถูกตรวจสอบพบเข้าจะถูกดำเนินคดีตามกฎหมายด้วย จึงควรทำอย่างตรงไปตรงมาจะดีกว่า อีกตัวอย่างนึงผู้ประกอบการอาจได้รับคำแนะนำให้ไปซื้อใบเสร็จปลอมมาลดหย่อนภาษี แบบนี้ต้นทุนสูงมาก เพราะถ้าโดนจับเมื่อไหร่ เจอค่าปรับมหาศาล ทั้งเบี้ยปรับ เงินเพิ่ม และโทษอาจร้ายแรงกว่านี้ได้ แต่หากผู้ประกอบการมีความรู้เรื่องการจัดการการเงิน รวมถึงรายละเอียดบัญชีว่าธุรกิจมีรายได้ ต้นทุนและค่าใช้จ่ายเท่าไรบ้าง ก็จะได้ข้อมูลบัญชีที่ถูกต้องจะทำให้วางแผนช่วยจัดการเรื่องการเงินไปจนถึงจัดการเรื่องภาษีได้



ข้อคิดที่ 4 เป้าหมายของกิจการคือกำไรที่เติบโตและพัฒนาไปสู่การเป็นธุรกิจที่ยั่งยืน ไม่ใช่การทำให้ภาษีต่ำสุด
อย่างที่กล่าวไปตอนต้น ภาษีและการดำเนินธุรกิจเป็นของคู่กันอย่างหลีกเลี่ยงไม่ได้ ดังนั้นผู้ประกอบการจึงควรให้ความสำคัญกับความสามารถในการบริหารกิจการที่จะทำให้กำไรเติบโตและธุรกิจมีความยั่งยืนเป็นอันดับแรก ส่วนด้านภาษีผู้ประกอบการควรศึกษาหาความรู้ควบคู่ไปด้วยประกอบกับปรึกษาผู้เชี่ยวชาญที่น่าเชื่อถือเพื่อวางแผนจัดการภาษี ซึ่งจะทำให้ผู้ประกอบการเข้าใจที่มาที่ไปด้านการเงินของธุรกิจด้วย จะช่วยประหยัดค่าใช้จ่ายอันเกิดจากการเสียภาษีอากรไม่ถูกต้อง ทั้งยังลดขั้นตอนการปฏิบัติงานที่ไม่จำเป็น และไม่ได้มาตรฐาน และการเสียภาษีอากรที่ถูกต้องยังจะช่วยทำให้ระบบการควบคุมภายในให้มีประสิทธิภาพ ไม่ต้องกังวลปัญหาทางภาษีอากรในภายหลัง
4 ข้อคิดดีดี พาผู้ประกอบการก้าวข้ามกับดักภาษี

1. ความรู้ภาษีมีผลต่อกำไรของผู้ประกอบการ 
การเข้าใจภาษีช่วยในการลดภาระภาษีตามกฎหมาย ควรศึกษาเพื่อช่วยวางแผนการเสียภาษีให้มีประสิทธิภาพ โดยการเลือกประกอบธุรกิจในรูปบริษัทสามารถประหยัดภาษีมากกว่ากรณีบุคคลธรรมดา

2. การเข้าใจภาษีช่วยให้ผู้ประกอบการคำนวณต้นทุนสินค้าได้อย่างถูกต้อง 
เนื่องจากภาษีมีผลต่อราคาสินค้ามาก ทั้งภาษีมูลค่าเพิ่ม ภาษีสรรพสามิต และภาษีอื่น ๆ ที่มีผลกระทบต่อกิจการ ภาครัฐยังมีมาตรการสนับสนุน SMEs เช่น การหักค่าสึกหรอและค่าเสื่อมราคาเบื้องต้น และการจ้างงานผู้สูงอายุ ผู้ประกอบการที่เข้าใจภาษีสามารถวางแผนกลยุทธ์บริหารทรัพยากรและกำหนดราคาสินค้าได้อย่างเหมาะสม รวมถึงการแบ่งปันช่วยเหลือชุมชนและสังคมผ่านการเข้าใจภาษีได้

3. ต้นทุนของการหนีหรือหลบเลี่ยงภาษี มักสูงกว่าภาษีที่ลดได้
ผู้ประกอบการบางคนทำตามคำแนะนำเพื่อลดภาษี แต่มักพบว่าต้นทุนการหลบเลี่ยงภาษีสูงกว่า ยกตัวอย่างเช่น การซื้อรถส่วนตัวและใช้เพื่อธุรกิจโดยไม่ลงทะเบียนในบัญชีบริษัท หรือการใช้ใบเสร็จปลอมลดหย่อนภาษีหากโดนจับได้ค่าปรับจะสูงมาก  ผู้ประกอบการควรทำการบัญชีอย่างถูกต้อง เพื่อวางแผนการเงินและการจัดการภาษีให้มีประสิทธิภาพ
 
4. เป้าหมายของธุรกิจคือการเพิ่มกำไรและพัฒนาให้เป็นธุรกิจที่ยั่งยืน ไม่ใช่การมุ่งหวังภาษีต่ำสุด 
ผู้ประกอบการควรให้ความสำคัญกับการบริหารกิจการเพื่อเพิ่มกำไรและความยั่งยืน การศึกษาและปรึกษาผู้เชี่ยวชาญเกี่ยวกับภาษีจะช่วยลดความผิดพลาดและประหยัดค่าใช้จ่าย ทั้งยังเสริมความเข้าใจทางการเงินธุรกิจ ลดขั้นตอนที่ไม่จำเป็น และเพิ่มประสิทธิภาพในระบบการควบคุมภายใน ทำให้ไม่ต้องกังวลเรื่องปัญหาทางภาษีอากรในอนาคต
2.ผลิตภัณฑ์และบริการทางการเงิน,4.เครื่องมือทางการเงิน,5.กลยุทธ์การลงทุน,6.การบริหารสินทรัพย์,7.การจัดการการเงินส่วนบุคคล